Huit alumnes aprenen tècniques de soldadura en el Taller d’Ocupació Burja-Natura 613
2025-07-24

Huit persones estan aprenent tècniques de soldadura, des del passat mes d’octubre, dins del Taller d’Ocupació Burja-Natura 613 II de l’Ajuntament de Burjassot. Les classes teòriques són rebudes en el Centre Socioeducatiu Díaz Pintado, mentre que les classes pràctiques, com s’observa en les imatges, es desenvolupen en el taller situat en la seu de CEMEF. El taller té una durada de 9 mesos, amb 1.440 hores de formació en alternança amb el treball professional.

Aquests huit alumnes, acompanyats del seu docent, que també és beneficiari del Taller d’Ocupació i que supervisa els processos de soldadura, han rebut aquest matí la visita d’un equip tècnic que ha realitzat els corresponents mesuraments de fums i sorolls perquè les classes pràctiques es desenvolupen amb normalitat i amb total seguretat per als participants.

Els Tallers d’Ocupació 2015 són una iniciativa de formació dual en el marc del Pla d’Ocupació conjunta de les Administracions Públiques Valencianes, i està cofinançat per la Generalitat, el Ministeri d’Ocupació i Seguretat Social i, si escau, el Fondo Social Europeu.